**Ministerstvo dopravy Slovenskej republiky**

ako Riadiaci orgán pre OPII

vydáva

**Zmenu č. 1**

k

**Vyzvaniu č. OPII-129-6.2-SSC-MODBB2**

**na predloženie žiadosti o NFP pre národný projekt prioritnej osi č. 6 OPII**

|  |  |
| --- | --- |
| **Operačný program** | Integrovaná infraštruktúra (ďalej aj „OPII“) |
| **Prioritná os** | 6 – Cestná infraštruktúra (mimo TEN-T CORE) |
| **Investičná priorita** | 7b): Posilnenie regionálnej mobility prepojením sekundárnych a terciárnych uzlov s infraštruktúrou TEN-T vrátane multimodálnych uzlov |
| **Špecifický cieľ** | 6.2 Zlepšenie bezpečnosti a dostupnosti cestnej infraštruktúry TEN-T a regionálnej mobility prostredníctvom výstavby a modernizácie ciest I. triedy |
| **Schéma štátnej pomoci/Schéma pomoci de minimis** | neuplatňuje sa |
| **Fond** | Európsky fond regionálneho rozvoja (ďalej aj „ERDF“) |
| **Žiadateľ** | Slovenská správa ciest |
| **Projekt/y** | **Modernizácia vybraných úsekov na cestách I. triedy v BB kraji – 2. etapa** |

Dátum zverejnenia zmeny: **12.7.2023**

Dátum účinnosti zmeny: **13.7.2023**

**CIEĽ ZMENY A PRÁVNY ZÁKLAD**

Cieľom zmeny je zabezpečenie súladu vyzvania so schváleným Zámerom NP: „Modernizácia vybraných úsekov na cestách I. triedy v BB kraji – 2. etapa“ v RV OPII dňa 1. júna 2023.

Riadiaci orgán pre OPII mení vyzvanie v súlade s ustanovením § 58 Osobitné postupy pri poskytovaní príspevku v čase krízovej situácie, zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov ods. 1 *Poskytovateľ môže vyzvanie pre národný projekt podľa § 26 ods. 3 zmeniť s výnimkou podmienky poskytnutia príspevku podľa § 17 ods. 3 písm. a) a § 17 ods. 4 písm. a). Ustanovenia § 57 ods. 2, 3 a 6 sa použijú primerane; ustanovenia § 17 ods. 6 a 8 a § 26 ods. 2 sa nepoužijú.*

**DOKUMENTY DOTKNUTÉ ZMENOU**

Touto zmenou vyzvania sa menia nasledovné dokumenty:

1. Vyzvanie

**ZDÔVODNENIE ZMIEN**

1. Vyzvanie:

* časť 1.3 úprava indikatívnej výšky finančných prostriedkov vyčlenených na vyzvanie v súlade so schváleným zámerom NP (zdroj EÚ) z 13 749 229,00 EUR na 16 958 974,00 EUR;
* formálna úprava: zmena názvu ministerstva MDV SR na MD SR podľa § 3 písm. c) zákona č. 575/2001 Z. z. o organizácii činnosti vlády a organizácii ústrednej štátnej správy v znení zákona č. 172/2022 Z. z.

**ZÁVEREČNÉ USTANOVENIA**

Ostatné dokumenty zverejnené v rámci predmetného vyzvania zostávajú nezmenené.

Zmena vyzvania **sa vzťahuje na žiadosť o NFP predloženú pred dátumom zverejnenia tejto zmeny vyzvania** na RO OPII, pokiaľ RO OPII písomne neinformoval žiadateľa o ukončení konania o žiadosti o NFP. RO OPII umožní žiadateľovi doplniť podanú žiadosť o NFP.